hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy zh hy es es tr en en hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Շիրակի Կադաստրի նախկին պետի կինը 2 հազար դրամով հողատարածք է վարձակալել և վերավարձակալության տվել մոտ կես միլիոն դրամով | Forrights.am
Կադաստրի կոմիտեի Շիրակի մարզային ստորաբաժանման նախկին պետ Արայիկ Առաքելյանի պաշտոնավարման ընթացքում նրա ընտանիքը Շիրակի մարզի գյուղական համայնքներից էժան գնով հողատարածքներ է վարձակալել և ավելի թանկ գնով վերաբարձակալության հանձնել այլ իրավաբանական անձանց: Այժմ Առաքելյանի կնոջ՝ Հ. Ալեքսանյանի առնչությամբ քննվում է երկու քրեական գործ: Այս տեղեկությունը Forrights.am-ի գրավոր հարցմանն ի պատասխան տրամադրել են ՀՀ Գլխավոր դատախազությունից:
Գլխավոր Դատախազությունից մանրամասնել են, որ 2020 թվականի մայիսի 7-ին ոստիկանության Շիրակի մարզային վարչության Աշոցքի բաժնում ՀՀ ՔՕ 308-րդ հոդվածի 2-րդ մասով հարուցվել է քրեական գործ` այն դեպքի առթիվ, որ Շիրակի մարզի Ցողամարգ համայնքի ղեկավարի կողմից 2006թ. օգոստոսի 9-ին համայնքային սեփականություն հանդիսացող 1.0 հեկտար անշարժ գույքի վարձակալության պայմանագիր է կնքվել Հ. Ալեքսանյանի հետ՝ տարեկան 2 հազար 40  ՀՀ դրամ գումար արժեքով, որից  հետո  այդ հողամասի 0.2  հեկտարը  2006թ. օգոստոսի 22-ին նշված վարձակալը ենթավարձակալության պայմանագրով, տարեկան 480.000 ՀՀ դրամով, հանձնել է հեռահաղորդակցության  օպերատոր  ՓԲ ընկերությանը՝ հեռահաղորդակցության կայան տեղադրելու և շահագործելու համար:
Դատախազությունից տեղեկացնում են, որ վարձակալության պայմանագիրը լուծվել է, և ընկերության հետ արդեն Սարապատ խոշորացված համայնքի կողմից կնքել է վարձակալության նոր պայմանագիր:
Դատախազությունը մյուս գործի վերաբերյալ Forrights.am-ին հայտնել է, որ ՀՀ ոստիկանության Շիրակի մարզային վարչության Աշոցքի բաժնի կողմից ՀՀ քրեական օրենսգրքի 308-րդ հոդվածի 1-ին մասով հարուցվել է քրեական գործ` այն դեպքի առթիվ, որ ՀՀ  Շիրակի մարզի Մուսայելյան գյուղի նախկին ղեկավարը 2006թ. նոյեմբերի  6-ին Հ. Ալեքսանյանին  25  տարի  ժամկետով  վարձակալության  իրավունքով  տրամադրել  է  2.75 հա  ընդհանուր  մակերեսով հողատարածք՝ տարեկան 9 հազար 350 ՀՀ դրամ վարձավճարով: Գյուղապետարանի  հետ  վարձակալության  պայմանագիր կնքելուց 10 օր  անց Հ. Ալեքսանյանը նշված տարածքից 200մ2 մակերեսով հողատարածքը ենթավարձակալությամբ  120.000 ՀՀ դրամով հատկացրել  է մեկ այլ  բջջային օպերատորի: Ուշագրավ է, որ այս ենթավարձակալության պայմանագիրը լուծված չէ:
Դատախազությունից փոխանցում են, որ նշված քրեական գործերի լրիվ, բազմակողմանի և օբյեկտիվ նախաքննությունն  ապահովելու նպատակով կատարվում են անհրաժեշտ քննչական և դատավարական գործողություններ:
Ոշագրավ է, որ  նա, լինելով Աշոցքի կադաստրի պետ, խախտել է Գույքի նկատմամբ իրավունքների գրանցման մասին օրենքը, որով արգելվում են հարազատների անունով գրանցումները,  և հողատարածքները գրանցել է կնոջ անունով:
Այս քրեական գործերի վերաբերյալ Forrights.am-ը մեկնաբանություն խնդրեց Կադաստրի կոմիտեի Շիրակի մարզային ստորաբաժանման նախկին պետ Արայիկ Առաքելյանիc: Մասնավորապես, հետաքրքրվեցինք՝ ինչպե՞ս է ստացվել, որ երկու հազար դրամով վարձակալված հողaմասը շուրջ կես միլիոն դրամով վերավարձակալության են տվել: Առաքելյանը սա համարեց անձնական հարց, և մեղադրեց դատախազությանը մեզ գործից մանրասներ հայնելու համար:
«Ես դատախազության հետ կապված ոչ մի խնդիր չեմ ունեցել, իմ ընտանիքն ինչ ունի`օրենքի սահմաններում է: Ինչ կապ ունի, որ հողերը վերցրել և վարձով ենք տվել: Ի՞նչ անենք, որ քրեական գործ կա: Կարող է՝ ավտո եմ առել, թանկով ծախում եմ․ ում ինչ գործն է: Դրանք նեղ անձնական հարցեր են, դատախազությունն իմ անձի վերաբերյալ տեղեկություններ տալու իրավունք չունի»,- ասաց Արայիկ Առաքելյանը:
Արայիկ Առաքելյանը  20 տարի աշխատել է Կադաստրում:  2020 թվականի սեպտեմբերին հերթական անգամ մասնակցել է Կադաստրի կոմիտեի Շիրակի մարզային ստորաբաժանման պետի պաշտոնի համար նախատեսված մրցույթին և, բավարար միավորներ չհավաքելով, պաշտոնանկ է եղել: Այժմ տեղեկություններ կան, որ Առաքելյանը փորձում է վերադառնալ իր նախկին պաշտոնին, սակայն, վերջինս հերքում է այդ տեղեկությունները:
«Ես պատերազմի մասնակից եմ, ոչ տրամադրություն ունեմ, ոչ հավես՝ մրցույթի մասնակցելու և այդ պաշտոնին վերադառնալու համար: Ինձ իմ ամբողջ կյանքի ընթացքում ոչ մեկ չի փորձել օգնել, ոչ էլ կարող են օգնել, որովհետև ես իմ գիտելիքներով շատ փոքր տարիքից կայացել եմ: Եթե որևէ մեկը փորձի իմ անունի հետ խաղալ, դատարանում պատասխան կտա։ Պետք է ապացուցեն»,- ասաց նա:
Արայիկ Առաքելյանը մտերիմ հարաբերություններ ունի ԱԺ «Իմ քայլը» խմբակցության պատգամավոր Կարեն Սարուխանյանի հետ: Պատգամավորն այս տեղեկությունները չի հերքում, սակայն, նշում է․ որևէ հարցում Առաքելյանին չի աջակցում, որ նա վերադառնա նախկին պաշտոնին: Սարուխանյանն ասաց, որ Ատաքելյանը իշխող «Քաղաքացիական պայմանագիր» կուսկացության անդամ է:  «Առաքելյանը մեր Քաղաքացիական պայմանագիր կուսակցության անդամ է: Ես մտերիմ եմ նրա հետ՝ ինչպես մեր մյուս կուսակիցների»,- ասաց պատգամավորը:
Իսկ ահա Արայիկ Աառաքելյանը նշում է, որ ՔՊ անդամ չէ:
«Եթե Կարեն Սարուխանյանով լիներ, ապա ես այդ մրցույթը շուտ անցած կլինեի: Այս իշխանություններն ինձ ոչ օգնել, ոչ աջակցել են, այլ վնաս տվել: Ով ասում է, որ ես ՔՊ-ական եմ, կարո՞ղ է պատասխան տալ», -ասաց նա:
Նշենք, սակայն, որ Կարեն Սարուխանյանի մտերիմներից մեկը Կադաստրի Շիրակի մարզային կառույցում որպես օպերատոր է աշխատանքի ընդունվել, երբ պետը դեռ Առաքելյանն էր:
Կան տեղեկություններ, որ Կադաստրի մարզային կառույցի ղեկավար է ցանկանում  դառնալ նաև Արայիկ Առաքելյանի բարեկամուհիներից մեկը, որն այժմ աշխատում է կառույցում և աշխատանքի է ընդունվել Առաքելյանի օրոք:
«Ես իմ բարեկամիներին աշխատանքի չեմ ընդունել: Գոհար Պողոսյանը հեռու, հորս չգիտեմ ինչի թոռն է: Ես չգիտեմ՝ ով է ուզում իրեն պետ նշանակել, ես Կադաստրի ղեկավարության հետ չեմ շփվում, իրենք զինվորի հաց են կտրել: Ես Կարեն Սարուխանյանի ասելով ոչ մեկի չեմ ընդունել աշխատանքի, այդ աղջիկը  (խմբ.՝ օպերատորը) իմ օրոք է ընդունվել, բայց ես չեմ ընդունել, նման լիազորություն չունեի: Կադաստրի կոմիտեից թող ասեն, թե այդ մարդն ինչպես է ընդունվել աշխատանքի»,- ասաց նա:
Նախորդ նյութըՀաստատվել է կորոնավիրուսով վարակման 650 և մահվան 15 նոր դեպք
Հաջորդ նյութը«Բայց մի օր մենք նորից այդ հողերում ենք լինելու»…
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
«Դիրք չկա, որ խնդիր չլինի»․ ի՞նչ պայմաններում են քնում զինվորները
ԱՄՆ միջնորդությամբ հայ 17 գերիները վերադարձվել են
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Կարեն Անդրեասյանն ընտրվել է ԲԴԽ նախագահ
Ադրբեջանը խրախուսում է հայերի նկատմամբ պատերազմական հանցագործությունները․ ՀՀ ՄԻՊ
Edit with Live CSS
Write CSS OR LESS and hit save. CTRL + SPACE for auto-complete.